CELEX: 62009TN0368
Language: mt
Date: 2009-09-23 00:00:00
Title: Kawża T-368/09 P: Appell ippreżentat fit- 23 ta’ Settembru 2009 minn Roberto Sevenier mid-digriet mogħti fit- 8 ta’ Lulju 2009 mit-Tribunal għas-Servizz Pubbliku fil-każ F-62/08, Sevenier vs Il-Kummissjoni

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/53
            
         Appell ippreżentat fit-23 ta’ Settembru 2009 minn Roberto Sevenier mid-digriet mogħti fit-8 ta’ Lulju 2009 mit-Tribunal għas-Servizz Pubbliku fil-każ F-62/08, Sevenier vs Il-Kummissjoni
   (Kawża T-368/09 P)
   2009/C 282/101
   Lingwa tal-kawża: Il-Franċiż
   
      Partijiet
   
   
      Appellant: Roberto Sevenier (Parigi, Franza) (rappreżentant: E. Boigelot u L. Defalque, avukati)
   
      Parti oħra fil-proċedura: Il-Kummissjoni tal-Komunitajiet Ewropej
   
      Talbiet tal-appellant
   
   
               —
            
            
               tannulla d-digriet mogħti fit-8 ta’ Lulju 2009 mit-Tielet Awla tat-Tribunal għas-Servizz Pubbliku tal-Unjoni Ewropea fil-każ F-62/08, Sevenier vs Il-Kummissjoni, u nnotifikat lir-rikorrent fit-13 ta’ Lulju 2009;
            
         
               —
            
            
               tilqa’ it-talbiet tal-appellant li huwa ppreżenta quddiem it-Tribunal għas-Servizz Pubbliku tal-Unjoni Ewropea;
            
         
               —
            
            
               tikkundanna lill-appellata għall-ispejjeż taż-żewġ istanzi.
            
         
      Aggravji u argumenti prinċipali
   
   B’dan l-appell, l-appellant jitlob l-annullament tad-digriet tat-Tribunal għas-Servizz Pubbliku (TSP) tat-8 ta’ Lulju 2009, mogħti fil-każ Sevenier vs Il-Kummissjoni, F-62/08, li permezz tiegħu t-TSP ċaħad bħala manifestament inammissibbli r-rikors li bih ir-rikorrent kien talab l-annullament ta’ deċiżjoni tal-Kummissjoni, tal-24 ta’ Settembru 2007, inkwantu tiċħad it-talba tar-rikorrent intiża, min-naħa, għall-irtirar tar-riżenja tiegħu tad-19 ta’ Ottubru 1983 u, min-naħa l-oħra, sabiex il-każ tiegħu jitressaq quddiem il-Kumitat tal-Invalidità.
   Insostenn tal-appell tiegħu, l-appellant isostni, prinċipalment, aggravju wieħed ibbażat fuq żball ta’ liġi mwettaq mit-Tribunal għas-Servizz Pubbliku fl-interpretazzjoni tal-kunċett ta’ att purament konfermattiv, safejn it-Tribunal għas-Servizz Pubbliku kien ikkwalifika id-deċiżjoni espliċita, li ngħatat wara rifjut impliċitu tat-talba tal-appellant, bħala att purament konfermattiv minkejja l-fatt li d-deċiżjoni espliċita laqgħet parzjalment it-talba magħmula mir-rikorrent.